Hi Dr. Ek is 31 jaar oud, vroulik en rook al omtrent vir 11 jaar. Ek het twee dae gelede opgehou daarmee. Ek ondervind geweldige pyn in my linkerbors en net onder my bors (oor die ribbes). Die pyn gaan in my linkerarm in en ek ondervind ''n prikkelrige gevoel in my vingers. ''n Kardioloog het gesê my hart makeer niks (hy het dit volgens ''n sonar bepaal). Die pyn is nie regtig konstant daar nie, dis gewoonlik afwesig in die oggend maar begin hier teen die middag se kant en teen die aand is dit regtig baie erg. Ek voel my hart klop en dit is pynlik. Wanneer ek uiteindelik aan die slaap raak en weer wakker word, is dit beter maar soos ek sê , dit begin weer gou in die dag. Help asb. Dankie
Veels geluk dat jy opgehou het met rook. Uitstekend! Maklik om te se, baie moeilik om to doen, maar van die beste dinge vir jou langtermyn gesondheid wat jy kon gedoen het.
Ek is nie absoluut seker wat is die oorssak van jou pyn nie, maar ons kan baie seker wees dit is nie hartpyn nie. Dit klink glad nie soos hartpyn nie, en hartpyn is baie onwaarskynlik op jou jong ouderdom, selfs in iemand wat tot nou toe gerook het.
Gaan sien asb jou dokter vir gemoedsrus oor die pyn, maar dit klink glad nie soos iets gevaarlik nie en miskien is dit gedeeltelik sigaret-onttrekkings simptome en sal vanself opklaar.